IV.3.Tameɣra n taggara n useggas n leqraya: akken daɣen deg taggara n usegas n leqraya mi ara d-banen igemmaḍ n wid irebḥen, deg uswir amenzu akayad n uswir wis semmus deg uɣerbaz amenzu, d uswir wis ukkuẓ deg uɣerbaz alemmmas (BEM), d uswir wis kraḍ deg tusnawit (BAC), xeddment tlawin n taddart tameɣra, neɣ tafugla s inelmaden-a id irebḥen deg leqraya, ad nejmaɛent tlawin uqbel iwakken ad mcawaṛent ɣef wayen ara d tawi yal yiwet, ladɣa tayemmatt n win irebḥen, d nettat id itt-heyyin s waṭas ɣef tlawin nniḍen, ma d arrac irebḥen ad rzun taṣebḥit ɣef tamert tis 10 ɣer iɣerbazen iwakken ad awin arrazen –nsen, d yidrimen id asen-d ttaken.